**„MIESTŲ KŪRĖJAI“**

(APŠILIMAS pagal FLL)

VIRTUALIŲ ROBOTŲ KONKURSO TAISYKLĖS

Konkursas yra skirtas apšilti prieš naują FIRST LEGO Lygos sezoną

1. **Bendrosios sąlygos.**
   1. Konkurso organizatorius - Asociacija „Robotiada“, įmonės kodas 305448074, adresas: Mokslininkų g. 2A, Vilnius ir UAB „Baltic Orbis“, įmonės kodas 300023614, adresas: J. Jasinskio g. 16F, LT-03163 Vilnius.
   2. Konkursas prasideda 2021 m. balandžio 19 d. ir baigiasi 2021 m. gegužės 10 d.
   3. Konkurse gali dalyvauti vaikai iki 18 m.
   4. Konkurso dalyvių anketą pildo komandos treneris (mokytojas) ir visa su konkursu susijusi informacija bus siunčiama trenerio nurodytu el. pašto adresu. Treneris pildydamas savo asmens duomenis sutinka, kad jam bus siunčiama susijusi su konkursu informacija.
   5. Komanda, norinti dalyvauti konkurse, privalo užsiregistruoti šioje [formoje](https://forms.office.com/Pages/ResponsePage.aspx?id=mGCDhkW2K0akpI8IK1TXrPeOaQ0nuhFBjQ59U7xxPxJUNzUyT0tLT0JLMVU5V1NYQUlNOTEyTElDSS4u) iki 2021 m. balandžio 19 d. 15 val.
   6. Organizatorius dalyviams suteiks nemokamas VRT licencijas, tačiau jų kiekis yra ribotas.
   7. Neužsiregistravusios komandos konkurse nedalyvauja.
   8. Konkurso komandų pavadinimai ir atsiųsti vaizdo įrašai gali būti talpinami adresu - <https://www.facebook.com/robotiada> ir (toliau - Facebook puslapyje) ir https://www.robotiada.org (toliau – Robotiada svetainėje).
   9. Užsiregistravusios komandos iki 2021 m. gegužės 10 d. 15 val. į konkursas@robotiada.org turi atsiųsti:
      1. Nufilmuotą 2019 m. FLL lauko įveikimą per Virtual Robotics Toolkit programą (toliau – VRT) (vaizdo įraše turi tame pačiame lange matytis VRT laikmatis ir taškų lentelė)
      2. Sukonstruoto roboto modelį .ldr formatu.
      3. Programos kodo failą.
      4. Laiško tema – „FLL apšilimas“.
   10. Konkurso dalyvių asmens duomenų valdytojas yra Organizatoriai. Organizatoriai įsipareigoja duomenų neatskleisti trečiosioms šalims ir viešai skelbti duomenis reikalingus dalyvių viešo paskelbimo tikslu.
2. **Asmens duomenų tvarkymo tikslai ir pagrindai.**
   1. Konkurso metu dalyvių sutikimu surinkti asmens duomenys bus naudojami šiais tikslais:

* dalyvavimo Konkurse ir informavimo apie laimėjimą tikslu (trenerio vardas, pavardė, el. pašto adresas, tel. numeris);
* dalyvių viešo paskelbimo tikslu (atsiųstas vaizdo įrašas, komandos pavadinimas);
* tiesioginės rinkodaros tikslais (atvaizdas iš apdovanojimo ceremonijos).
  1. Konkurso dalyvių asmens duomenys tvarkomi remiantis šiuo teisėto tvarkymo pagrindu:
* sutikimas (jo pagrindu asmens duomenys tvarkomi dalyvavimo konkurse, viešo nugalėtojų skelbimo tikslu, atvaizdo naudojimo rinkodarai tikslu). Sutikimas duodamas užpildžius registracijos formą ir pažymėjus, kad dalyvis sutinka su Konkurso taisyklėmis ir sąlygomis.
  1. Konkurso dalyvio pateiktus asmens duomenis Organizatoriai saugos Konkurso laikotarpiu ir 1 metus pasibaigus Konkursui. Pasibaigus nurodytiems terminams, duomenys bus sunaikinami taip, kad jų negalima būtų atgaminti. Duomenys, dėl kurių duotas sutikimas dėl jų panaudojimo tiesioginei rinkodarai, t.y. asmens atvaizdas, bus saugomas 1 metus.
  2. Informuojame, kad duomenų subjektai, kurių duomenis Organizatoriai tvarko, turi šias teises: teisę žinoti (būti informuotas) apie savo asmens duomenų tvarkymą, teisę prašyti, kad duomenų valdytojas leistų susipažinti su Konkurso dalyvio asmens duomenimis ir juos ištaisyti arba ištrinti, arba apriboti duomenų tvarkymą, teisę nesutikti, kad duomenys būtų tvarkomi ar bet kada atšaukti savo sutikimą tvarkyti savo asmens duomenis, pranešdamas apie tai el. pašto adresu domante@robotiada.org, taip pat teisę į duomenų perkeliamumą. Duomenų valdytojas gali nesudaryti Konkurso dalyviams sąlygų įgyvendinti aukščiau išvardintų teisių, kai įstatymų numatytais atvejais, reikia užtikrinti nusikaltimų, tarnybinės ar profesinės etikos pažeidimų prevenciją, tyrimų ir nustatymų, taip pat Konkurso dalyvio ar kitų asmenų teisių ir laisvių apsaugą.
  3. Informuojame, kad bet kuriuo metu galite atšaukti savo sutikimą dėl asmens duomenų tvarkymo. Atšaukus sutikimą dėl asmens duomenų tvarkymo dalyvavimo Konkurse tikslu, deja, bet negalėsite toliau dalyvauti Konkurse. Duomenų pateikimas nėra privalomas, tačiau nepateikus asmens duomenų dalyvavimas Konkurse nėra įmanomas.

1. **Konkurso vykdymo procedūra ir sąlygos.**
   1. Norėdami dalyvauti konkurse, treneris turi užsiregistruoti komandą ir atsiųsti 1.8. punkte nurodytą medžiagą.
   2. Konkurse naudojama tik VRT programa, tačiau 3D modeliavimo ir programavimo aplinka yra pasirenkama komandos. Komanda pati atsakinga, kad pasirinktos priemonės būtų suderinamos su VRT.
   3. Konkursas vyksta pagal supaprastintą FLL sistemą: robotų varžybų metu yra leidžiamas tik vienas išvažiavimas iš bazės su savo pasiruoštu universaliu priedu įvykdyti maksimaliam misijų skaičiui per 2,5 minutes.
   4. Komanda gali atsiųsti po vieną komplektą failų nurodytų 1.8. punkte. Jei Organizatoriui patikrinus vaizdo įrašas ir kodo failas neatitinka – dalyvis konkurse nebedalyvauja.
   5. Komandos treneris turi pateikti duomenis apie komandą:
      1. Trenerio vardas, pavardė;
      2. El. pašto adresas arba telefono numeris;
      3. Komandos pavadinimas
      4. 3 komandos narių vardai ir pavardės;

Duomenys renkami norint informuoti konkurso dalyvius laimėjimo atveju.

1. **Konkurso nugalėtojų rinkimo tvarka ir apdovanojimai**
   1. Visi dalyviai, laikydamiesi aukščiau išvardintų konkurso taisyklių, pretenduoja į rėmėjų įsteigtus prizus.
   2. Detalesnė informacija apie prizus bus skelbiama Robotiada puslapyje iki konkurso pradžios.
2. **Konkurso nugalėtojų paskelbimo tvarka ir prizų įteikimas.**

4.1. Konkurso nugalėtojai bus skelbiami viešai UAB „Baltic Orbis“ Facebook puslapyje ir Robotiada svetainėje.

4.2. Konkurso nugalėtojai bus asmeniškai informuoti registracijos anketoje nurodytu elektroniniu paštu ir/arba telefonu iki 2021 m. gegužės 14 d. imtinai.

4.3. Nugalėtojams bus įteiktos dovanos apdovanojimų ceremonijos metu, apie kurią UAB „Baltic Orbis“ paskelbs 2021 m. gegužės 12d. savo Facebook puslapyje ir Robotiada svetainėje.

1. **Intelektinė nuosavybė** 
   1. Konkurso dalyviai, pateikdami Organizatoriui medžiagą, privalo nepažeisti kitų autorių teisių. Už neteisėtą kitų autorių kūrinių panaudojimą konkurso dalyviai asmeniškai atsako įstatymų nustatyta tvarka.
   2. Organizatorius neprisiima atsakomybės už autorių teisių pažeidimus, o visi su pažeidimais susiję klausimai ir sprendimai bus laikomi pateiktos medžiagos autoriaus atsakomybe.
   3. Medžiaga, vaizdo įrašai, šmeižiantys ir pažeidžiantys trečiųjų asmenų autorių teises, taip pat visuomenės tvarką, kitus įstatymus ir taisykles, nebus vertinami. Jei šie faktai išaiškėja po laimėtojo paskelbimo, laimėtojas bus paprašytas grąžinti prizą, o išrinktas laimėtojas bus pakeistas kitu.
   4. Visi Konkurso dalyviai, pateikę medžiagą Organizatoriui, suteikia neišimtinę teisę (licenciją) neatlygintinai naudoti pateiktą medžiagą, viešai skelbiant, įskaitant jų padarymą viešai prieinamais kompiuterių tinklais (internete) neterminuotai visame pasaulyje.
2. **Kitos sąlygos.**
   1. Konkurso organizatorius nėra atsakingas už bet kokias asmenines išlaidas, susijusias su dalyvavimu konkurse.
   2. Dovanos vertė nėra išmokama grynaisiais pinigais ir nekeičiama į kitas prekes.
   3. Asociacijos „Robotiada“ ir UAB „Baltic Orbis“ darbuotojų vaikai negali dalyvauti šiame konkurse.
   4. Konkurso organizatorius pasilieka teisę keisti konkurso taisykles, apie tai informuodamas UAB „Baltic Orbis“ Facebook puslapyje ir Robotiada svetainėje.